Τροποποιημένη πρόταση ΟΔΗΓIΑΣ ΤΟΥ ΣΥΜΒΟΥΛIΟΥ για τα οχήματα στο τέλος του κύκλου ζωής τους

(υποβλήθηκε από την Επιτροπή σύμφωνα με το άρθρο 189Α παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 189 Α παράγραφος 2 της συνθήκης ΕΚ η Επιτροπή υποβάλει τροποποιημένη πρόταση οδηγίας του Συμβουλίου για τα οχήματα στο τέλος του κύκλου ζωής τους. Στην τροποποιημένη πρόταση λαμβάνονται υπόψη ορισμένες τροπολογίες που ενέκρινε το Ευρωπαϊκό Κοινοβούλιο κατά τη σύνοδο της ολομέλειας από 8-12 Φεβρουαρίου 1999.

Κατά τη συνεδρίαση της ολομέλειας εγκρίθηκαν 43 από τις 61 τροπολογίες που είχαν υποβληθεί. Η Επιτροπή συμφωνεί κατ' αρχήν επί των τροπολογιών 3 (2ο μέρος), 6, 11 (2ο μέρος), 12, 16, 17 (1ο μέρος), 24, 28, 29, 32, 36 (1ο και 3ο μέρος), 37, 38, 40, 41, 43 και 44 (εν μέρει). Εν συνεχεία εξηγείται η άποψη της Επιτροπής ως προς τις τροπολογίες.

Με τις τροπολογίες 1 μέχρι 7 και 9 μέχρι 12 προτείνονται νέες αιτιολογικές σκέψεις, ενώ οι τροπολογίες 13 μέχρι 18, 20, 22 μέχρι 45 και 56 αφορούν τα άρθρα ή το παράρτημα της πρότασης.

Η Επιτροπή θεωρεί ότι η τροπολογία 1 όπως έχει διατυπωθεί δεν μπορεί να ενταχθεί στην πρόταση. Η τροπολογία 2 αφορά κυρίως τα προσόντα των εργαζομένων στις εγκαταστάσεις επεξεργασίας και, κατά συνέπεια, δεν εμπίπτει στο πεδίο εφαρμογής της πρότασης.

Η τροπολογία 3 μπορεί να γίνει αποδεκτή μόνο ως προς το δεύτερο μέρος της, όπου διευκρινίζεται το πεδίο εφαρμογής της προτεινόμενης οδηγίας με την παράθεση του ορισμού που περιλαμβάνεται στο παράρτημα ΙΙΑ της οδηγίας 70/156/ΕΟΚ όπως τροποποιήθηκε από την οδηγία 98/14/ΕΚ. Αποδεκτή μπορεί να γίνει επίσης η τροπολογία 17 (πρώτο μέρος), όπου διευκρινίζεται ότι η προτεινόμενη οδηγία ισχύει ανεξαρτήτως του τρόπου με τον οποίο το όχημα συντηρήθηκε ή επισκευάστηκε κατά τη διάρκεια της χρησιμοποίησής του εφόσον τα ανταλλακτικά πληρούν τη σχετική νομοθεσία. Ωστόσο η Επιτροπή θεωρεί περιττή την επέκταση του σχεδίου εφαρμογής σε ανταλλακτικά και μεταγενέστερο εξοπλισμό (τροπολογία 3 πρώτο μέρος και τροπολογία 22), δεδομένου ότι αυτά τα κατασκευαστικά στοιχεία de facto θα καλύπτονται από τις υποδομές που θα συγκροτηθούν με την εν λόγω οδηγία.

Η Επιτροπή θεωρεί ότι η προτεινόμενη οδηγία θα πρέπει επίσης να καλύπτει τα οχήματα Μ1 και Ν1 όπως ορίζονται στο παράρτημα ΙΙΑ της οδηγίας 70/156/ΕΟΚ όπως τροποποιήθηκε από την οδηγία 98/14/ΕΚ, και, κατά συνέπεια, δεν μπορεί να αποδεχθεί τις τροπολογίες 4, 5, 9, 10 και 18. Ειδικότερα, όσον αφορά τις τροπολογίες 5, 9, 10 και 18, η Επιτροπή έχει ήδη συμπεριλάβει στην αρχική της πρόταση εξαίρεση των δίκυκλων και τρίκυκλων οχημάτων από τα άρθρα 4 και 7 της οδηγίας και θεωρεί ότι δεν είναι αναγκαίες περαιτέρω εξαιρέσεις.

Οι τροπολογίες 14 και 17 (δεύτερο μέρος) δεν είναι δυνατόν να γίνουν αποδεκτές δεδομένου ότι η Επιτροπή θεωρεί ότι «ιστορικά» οχήματα που προορίζονται να τοποθετηθούν σε μουσεία δεν καλύπτονται από το πεδίο εφαρμογής της οδηγίας δεδομένου ότι δεν υπάγονται στον ορισμό των αποβλήτων.

Μπορεί να γίνει αποδεκτή η τροπολογία 6 με την οποία επισημαίνεται η ποσότητα των αποβλήτων που δημιουργούνται λόγω του τέλους της διάρκειας ζωής των οχημάτων.

Οι τροπολογίες 7, 20, 27, 30, 45 και 56 αφορούν περιορισμούς του μολύβδου, του υδραργύρου, του καδμίου και του εξασθενούς χρωμίου που θα περιέχονται στα νέα οχήματα. Η Επιτροπή έχει προτείνει τα βαρέα αυτά μέταλλα τα οποία θα περιέχονται σε οχήματα διατιθέμενα στην αγορά μετά το 2003 να διαχωρίζονται από τα απόβλητα οχημάτων πριν από τον τεμαχισμό και να μην αποτεφρώνονται ή να διατίθενται σε χώρους υγειονομικής ταφής. Η τροπολογία 20 υιοθετεί συναφή προσέγγιση αλλά προβλέπει την υποχρέωση από το 2001, να διαχωρίζεται μόνον ο υδράργυρος ενώ προβλέπει να μην διατίθεται σε χώρους υγειονομικής ταφής ο μόλυβδος, το κάδμιο και το εξασθενές χρώμιο. Η Επιτροπή θεωρεί ότι θα ήταν δύσκολο να εφαρμοστεί αυτό το μέτρο σε οχήματα τα οποία δεν έχουν σχεδιαστεί με σκοπό τη διάλυσή τους, και ως εκ τούτου δεν μπορεί να αποδεχθεί αυτή την τροπολογία. Για τον ίδιο λόγο η Επιτροπή δεν μπορεί να αποδεχθεί την τροπολογία 30 (τελευταία φράση). Επιπλέον, στην τροπολογία 56 προβλέπεται η απαγόρευση της χρησιμοποίησης καδμίου μετά το 2005 και ορίζεται ότι ο μόλυβδος, ο υδράργυρος και το εξασθενές χρώμιο θα επιτρέπεται να χρησιμοποιείται μόνον για τις εφαρμογές που απαριθμούνται σε παράρτημα της οδηγίας (που περιλαμβάνεται στην τροπολογία 45) και εντός των καθοριζομένων ορίων. Η Επιτροπή έχει αμφιβολίες τόσο ως προς την προσέγγιση όσο και ως προς το πλήθος των εξαιρέσεων και δεν μπορεί να αποδεχθεί τις τροπολογίες που αφορούν το άρθρο 4 παράγραφος 2.

Ως αποτέλεσμα της απόρριψης των τροπολογιών 20 και 45 η Επιτροπή δεν μπορεί να αποδεχθεί την τροπολογία 27 με την οποία τροποποιείται ο τίτλος του παραρτήματος σε «παράρτημα Ι».

Με την τροπολογία 12 προστίθεται η λέξη «εξουσιοδοτημένες» και αντικαθίσταται ο όρος «εγχειρίδιο διάλυσης» από τον όρο «όλες τις απαραίτητες πληροφορίες διάλυσης». Η Επιτροπή μπορεί συνεπώς να αποδεχθεί αυτές τις χρήσιμες τροπολογίες στην αρχική της πρόταση. Για τον ίδιο λόγο η Επιτροπή αποδέχεται τις τροπολογίες 16, 37 και 38.

Η Επιτροπή δεν μπορεί να αποδεχθεί την τροπολογία 13, επειδή θεωρεί ότι η πρόληψη της δημιουργίας αποβλήτων, η περιβαλλοντικώς ορθή επεξεργασία, η επαναχρησιμοποίηση και η ανάκτηση αποσκοπούν ήδη στην αποσόβηση του διασκορπισμού ρυπογόνων ουσιών στο περιβάλλον.

Με την τροπολογία 15 αντικαθίσταται ο ορισμός της ανακύκλωσης που προτείνεται από την Επιτροπή με τον ορισμό που περιέχεται στην οδηγία 94/62/ΕΚ σχετικά με τις συσκευασίες και τα απορρίμματα συσκευασίας. Ο λόγος για τον οποίο η Επιτροπή έχει προτείνει διαφορετικό ορισμό της ανακύκλωσης από τον προβλεπόμενο στην οδηγία 94/62/ΕΚ έγκειται στην αναγκαιότητα διευκρίνισης ότι η καύση των καυσίμων που προκύπτει κατά την χημική ανακύκλωση πλαστικών συστατικών δεν μπορεί να θεωρηθεί ότι αποτελεί μορφή ανακύκλωσης. Παρ' ότι η Επιτροπή ερμηνεύει επίσης τον ορισμό κατά την έννοια που δίδεται στην οδηγία 94/62/ΕΚ η διατύπωση του ορισμού αυτού δεν είναι επαρκώς σαφής για να αποτρέψει διαφορετικές ερμηνείες. Για το λόγο αυτό η Επιτροπή εμμένει στη θέση της και δεν μπορεί να αποδεχθεί την τροπολογία 15.

Με την τροπολογία 23 προστίθενται οι λέξεις «ή στους κατασκευαστές» στο άρθρο 5 παράγραφος 2. Η Επιτροπή θεωρεί ότι στο τέλος της διάρκειας ζωής τους τα οχήματα θα πρέπει να μεταφέρονται σε εγκαταστάσεις επεξεργασίας και δεν μπορεί ως εκ τούτου να αποδεχθεί αυτήν την τροπολογία. Ωστόσο, οι κατασκευαστές είναι ελεύθεροι να δημιουργήσουν εγκαταστάσεις επεξεργασίας, και ως εκ τούτου η τροπολογία είναι περιττή. Αντιθέτως, η Επιτροπή θεωρεί σκόπιμο να προσθέσει τις λέξεις «εγκατάσταση συλλογής» στο άρθρο 5 παράγραφος 3 και, ως εκ τούτου, μπορεί να αποδεχθεί την τροπολογία 24 (τα πρώτα δύο μέρη). Το τρίτο μέρος της τροπολογίας 24 είναι επίσης αποδεκτό δεδομένου ότι η προσωρινή αποταξινόμηση, υπό τον όρο ότι αποδεικνύεται η κατάλληλη και οικολογική αποθήκευση, ανταποκρίνεται στους σκοπούς της προτεινόμενης οδηγίας.

Με την τροπολογία 25 μεταβάλλεται σημαντικά το περιεχόμενο του άρθρου 5 παράγραφος 4, δεδομένου ότι διασφαλίζει την δυνατότητα διάθεσης του οχήματος χωρίς οικονομική επιβάρυνση του τελευταίου κατόχου ή/και ιδιοκτήτη του, ενώ απαλλάσσει τους κατασκευαστές από την ανάληψη των δαπανών για αυτό το μέτρο. Δεδομένου ότι η ευθύνη των κατασκευαστών αποτελεί καίριο στοιχείο της πρότασης οδηγίας η Επιτροπή δεν μπορεί να αποδεχθεί αυτή την τροπολογία. Η τροπολογία 11 μπορεί να γίνει αποδεκτή ως προς το μέρος με το οποίο προστίθεται η λέξη «ενδεχομένως» στην αρνητική αξία στην αγορά κατά το τέλος του κύκλου ζωής των οχημάτων.

Με την τροπολογία 26 καλείται η Επιτροπή να συντάσσει ανά τριετία έκθεση σχετικά με τυχόν στρεβλώσεις του ανταγωνισμού, η οποία να επικεντρώνεται ιδίως στους τομείς της συλλογής, διάλυσης, τεμαχισμού επεξεργασίας και ανακύκλωσης. Στη Συνθήκη προβλέπονται κανόνες για να αποτρέπεται η στρέβλωση του ανταγωνισμού. Επιπλέον, η Επιτροπή θεωρεί ότι οι εκθέσεις αυτές δεν μπορούν να καλύπτονται από το πεδίο εφαρμογής της εν λόγω προτεινόμενη οδηγίας. Κατά συνέπεια δεν μπορεί να γίνει αποδεκτή η τροπολογία 26.

Με την τροπολογία 43 επιδιώκεται η αλλαγή της ημερομηνίας θέσης σε εφαρμογή του άρθρου 5 παράγραφος 4. Η αλλαγή αυτή θεωρείται σκόπιμη και ως εκ τούτου γίνεται αποδεκτή αυτή η τροπολογία.

Η τροπολογία 28 προβλέπει ότι πέραν των υποχρεώσεων που προκύπτουν για τους φορείς επεξεργασίας σύμφωνα με τα άρθρα 9 και 10 της οδηγίας 75/442/ΕΟΚ σχετικά με τα απόβλητα, όλες οι εταιρείες που συλλέγουν οχήματα στο τέλος του κύκλου ζωής τους, περιλαμβανομένων των εγκαταστάσεων συλλογής, πρέπει να έχουν δηλωθεί επισήμως στις αρμόδιες αρχές. Η προσθήκη αυτή θεωρείται ότι ανταποκρίνεται στους σκοπούς της προτεινόμενης οδηγίας και μπορεί να γίνει αποδεκτή. Με την τροπολογία 29 επεκτείνονται οι υποχρεώσεις που ορίζονται στο άρθρο 6 παράγραφος 3 στις εγκαταστάσεις συλλογής που διεξάγουν εργασίες επεξεργασίας οχημάτων. Η τροπολογία αυτή μπορεί επίσης να γίνει αποδεκτή.

Με την τροπολογία 31 απαιτείται οι εργασίες απογύμνωσης και αποθήκευσης να διεξάγονται σύμφωνα με εγκεκριμένες διαδικασίες κατά τρόπο ο οποίος να διασφαλίζει πρωταρχικά την καταλληλότητα για επαναχρησιμοποίηση και, κατά δεύτερο λόγο, για ανάκτηση των κατασκευαστικών στοιχείων του οχήματος. Η τροπολογία αυτή δεν μπορεί να γίνει αποδεκτή δεδομένου ότι δεν είναι σαφές ποιές θεωρούνται ως «εγκεκριμένες διαδικασίες». Επιπλέον, η ιεράρχηση των αρχών (πρώτον επαναχρησιμοποίηση, δεύτερον ανακύκλωση, τρίτον ανάκτηση) αποτυπώνεται καλύτερα στο αρχικό κείμενο. Η Επιτροπή δεν θεωρεί αναγκαία την τροπολογία 30 ως προς τα δύο πρώτα μέρη της.

Με την τροπολογία 32 προστίθενται «περιβαλλοντικές απαιτήσεις, κυρίως όσον αφορά την εκπομπή καυσαερίων και φθορίου» στις «απαιτήσεις ασφαλείας» που πρέπει να πληρούνται όταν εφαρμόζεται η ιεράρχηση των αρχών διαχείρισης των αποβλήτων κατά το τέλος του κύκλου ζωής των οχημάτων. Επιπλέον, απαιτείται από τους παραγωγούς κατασκευαστικών στοιχείων να παρέχουν στις εγκαταστάσεις επεξεργασίας τις απαραίτητες πληροφορίες όσον αφορά τη διάλυση, την αποθήκευση και τον έλεγχο των κατασκευαστικών στοιχείων. Οι απαιτήσεις αυτές ανταποκρίνονται στους σκοπούς της οδηγίας και, ως εκ τούτου, η τροπολογία 32 μπορεί να γίνει αποδεκτή.

Με την τροπολογία 33 καλείται η Επιτροπή να λάβει μέτρα τα οποία να διασφαλίζουν ότι τα κατασκευαστικά στοιχεία είναι δυνατόν να επαναχρησιμοποιούνται μόνον όταν έχουν αποκλεισθεί κίνδυνοι για την ασφάλεια και το περιβάλλον, πράγμα που δεν εντάσσεται στο πεδίο εφαρμογής της προτεινόμενης οδηγίας και η Επιτροπή δεν μπορεί κατά συνέπεια να την αποδεχθεί.

Η Επιτροπή δεν μπορεί να αποδεχθεί την τροπολογία 34 με την οποία διαγράφεται ο στόχος της ανακύκλωσης ο οποίος ορίζεται στο άρθρο 7 παράγραφος 2 στοιχείο α. Επιπλέον, με την τροπολογία αυτή εφαρμόζονται διαφορετικοί στόχοι ανάλογα με το έτος έγκρισης τύπου του οχήματος. Η Επιτροπή θεωρεί πλέον δόκιμη την προσέγγιση που προτείνεται στο αρχικό της κείμενο.

Με την τροπολογία 35 καλείται η Επιτροπή να βασίσει στο άρθρο 130Σ παράγραφος 1 της Συνθήκης μελλοντική της πρόταση για την καθιέρωση ποσοτικοποιημένων στόχων για τα έτη πέραν του 2015. Δεδομένου ότι η νομική βάση είναι δυνατόν να αποφασισθεί μόνον αφού έχει ληφθεί απόφαση επί του περιεχομένου της πρότασης η τροπολογία αυτή δεν μπορεί να γίνει αποδεκτή.

Η Επιτροπή δύναται να αποδεχθεί την τροπολογία 36 ως προς τα μέρη που αφορούν την ευθύνη των κατασκευαστών και την μνεία του Συμβουλίου ως προς την τροπολογία της οδηγίας 70/156/ΕΟΚ όπως έχει τροποποιηθεί. Η Επιτροπή δεν μπορεί να αποδεχθεί την φράση «η βιομηχανία πρέπει ήδη από τώρα να ξεκινήσει την εξέλιξη αυτή», δεδομένου ότι η οδηγία απευθύνεται μόνο στα κράτη μέλη.

Με την τροπολογία 39 καλούνται τα κράτη μέλη να θεσπίσουν, υπό τον έλεγχο της Επιτροπής, «σύστημα δραστηριοποίησης και συντονισμού που θα παρακολουθεί όλες τις δράσεις και θα υποβάλει εκθέσεις σχετικά με τις δράσεις αυτές». Δεδομένου ότι δεν είναι σαφής ο χαρακτήρας, ο στόχος και η χρησιμότητα αυτού του συστήματος η Επιτροπή δεν μπορεί να αποδεχθεί αυτήν την τροπολογία.

Με την τροπολογία 40 αναδιατυπώνεται ελαφρώς το άρθρο 9 παράγραφος 2 με την προσθήκη των «εταιρειών διάλυσης» στους «κατασκευαστές» και μπορεί ως εκ τούτου να γίνει αποδεκτή.

Με την τροπολογία 41 μετατίθεται η ημερομηνία συμμόρφωσης προς την οδηγία από 31ης Μαρτίου 1999 στην 30ή Ιουνίου 2001. Η αλλαγή αυτή μπορεί να γίνει αποδεκτή.

Με την τροπολογία 42 δίδεται η δυνατότητα στα κράτη μέλη να εφαρμόζουν τις διατάξεις του άρθρου 5 παράγραφος 1 μέσω εκούσιων συμφωνιών με τους ενδιαφερόμενους οικονομικούς φορείς. Παρ' ότι αναφέρεται ότι οι συμφωνίες αυτές «πρέπει να ανακοινώνονται και να ελέγχονται από την Επιτροπή», δεν καθορίζονται προϋποθέσεις τις οποίες θα πρέπει να πληρούν αυτές οι συμφωνίες. Επιπλέον, το άρθρο 5 παράγραφος 1 θεσπίζει νομική υποχρέωση η οποία, κατά την άποψη της Επιτροπής, είναι δυνατόν να μεταφερθεί στο εσωτερικό δίκαιο μόνον με νομοθέτημα.

Η τροπολογία 44 περιέχει διάφορες χρήσιμες προσθήκες τεχνικού χαρακτήρα. Είναι δυνατόν να γίνει αποδεκτή, εκτός του σημείου 2γ) και των τελευταίων δύο περιπτώσεων του σημείου 2β.

Τροποποιημένη πρόταση ΟΔΗΓIΑΣ ΤΟΥ ΣΥΜΒΟΥΛIΟΥ για τα οχήματα στο τέλος του κύκλου ζωής τους

ΑΡΧΙΚΗ ΠΡΟΤΑΣΗ // ΤΡΟΠΟΠΟΙΗΜΕΝΗ ΠΡΟΤΑΣΗ

Έκτη αιτιολογική σκέψη

ότι η παρούσα οδηγία πρέπει να καλύπτει οχήματα και οχήματα στο τέλος του κύκλου ζωής τους, περιλαμβανομένων των κατασκευαστικών τους στοιχείων και υλικών, με πάσα επιφύλαξη όσον αφορά τα πρότυπα ασφαλείας, τις εκπομπές στον αέρα και τον έλεγχο του θορύβου*

// ότι η παρούσα οδηγία πρέπει να καλύπτει οχήματα και οχήματα στο τέλος του κύκλου ζωής τους, περιλαμβανομένων των κατασκευαστικών τους στοιχείων και υλικών, με πάσα επιφύλαξη όσον αφορά τα πρότυπα ασφαλείας, τις εκπομπές στον αέρα και τον έλεγχο του θορύβου* ότι η οδηγία περιορίζεται σε οχήματα και οχήματα στο τέλος του κύκλου ζωής τους των κατηγοριών Μ1 και Ν1 σύμφωνα με το ορισμό τους στο παράρτημα ΙΙ (Α) της οδηγίας 70/156/ΕΟΚ καθώς επίσης και σε δίκυκλα και τρίκυκλα μηχανοκίνητα οχήματα*

Aιτιολογική σκέψη 7α (νέα)

// ότι τα οχήματα στο τέλος του κύκλου ζωής τους δημιουργούν ετησίως στην Κοινότητα 8 έως 9 εκατομμύρια τόνους αποβλήτων που πρέπει να τύχουν ορθής διαχείρισης*

Δέκατη έκτη αιτιολογική σκέψη

ότι οι τελευταίοι ιδιοκτήτες ή/και κάτοχοι δεν πρέπει να αναλαμβάνουν τις δαπάνες που προκύπτουν από οχήματα στο τέλος του κύκλου ζωής τους, των οποίων η αξία στην αγορά είναι αρνητική* ότι πρέπει να δοθούν κίνητρα στους παραγωγούς, ώστε να αυξήσουν την ανακυκλωσιμότητα και την ανακτησιμότητα των οχημάτων, έτσι ώστε τα οχήματα στο τέλος του κύκλου ζωής τους να μην έχουν αρνητική αξία στην αγορά* ότι η κανονική λειτουργία των δυνάμεων της αγοράς δεν πρέπει να παρεμποδίζεται* // ότι οι τελευταίοι ιδιοκτήτες ή/και κάτοχοι δεν πρέπει να αναλαμβάνουν τις δαπάνες που προκύπτουν από οχήματα στο τέλος του κύκλου ζωής τους, των οποίων η αξία στην αγορά είναι ενδεχομένως αρνητική* ότι πρέπει να δοθούν κίνητρα στους παραγωγούς, ώστε να αυξήσουν την ανακυκλωσιμότητα και την ανακτησιμότητα των οχημάτων, έτσι ώστε τα οχήματα στο τέλος του κύκλου ζωής τους να μην έχουν αρνητική αξία στην αγορά* ότι η κανονική λειτουργία των δυνάμεων της αγοράς δεν πρέπει να παρεμποδίζεται*

Εικοστή πρώτη αιτιολογική σκέψη

ότι προκειμένου να διευκολύνεται η διάλυση και ανακύκλωση των οχημάτων στο τέλος του κύκλου ζωής τους, οι κατασκευαστές οχημάτων πρέπει να παρέχουν στις εγκαταστάσεις επεξεργασίας εγχειρίδια διάλυσης* οι κατασκευαστές οχημάτων και οι παραγωγοί υλικών πρέπει να χρησιμοποιούν κοινά πρότυπα κωδικοποίησης των κατασκευαστικών στοιχείων και των υλικών* ότι για αυτόν το σκοπό, πρέπει να προωθηθεί η προετοιμασία ευρωπαϊκών προτύπων, όπου αυτό είναι σκόπιμο* // ότι προκειμένου να διευκολύνεται η διάλυση και ανακύκλωση των οχημάτων στο τέλος του κύκλου ζωής τους, οι κατασκευαστές οχημάτων πρέπει να παρέχουν στις εξουσιοδοτημένες εγκαταστάσεις επεξεργασίας όλες τις απαραίτητες πληροφορίες διάλυσης* οι κατασκευαστές οχημάτων και οι παραγωγοί υλικών πρέπει να χρησιμοποιούν κοινά πρότυπα κωδικοποίησης των κατασκευαστικών στοιχείων και των υλικών* ότι για αυτόν το σκοπό, πρέπει να προωθηθεί η προετοιμασία ευρωπαϊκών προτύπων, όπου αυτό είναι σκόπιμο*

Αρθρο 2, παράγραφος 12α (νέα)

// "Πληροφορίες διάλυσης": όλες οι πληροφορίες που είναι απαραίτητες για την κατάλληλη και οικολογική επεξεργασία οχήματος στο τέλος του κύκλου ζωής του. Οι πληροφορίες αυτές διατίθενται στις εξοθσιοδοτημένες εγκαταστάσεις επεξεργασίας από τους παραγωγούς οχημάτων και εξαρτημάτων υπό μορφήν εγχειριδίων ή ηλεκτρονικών μέσων (π.χ. CD-Rom, υπηρεσίες Online)*

Αρθρο 3, παράγραφος 1

Η παρούσα οδηγία καλύπτει τα οχήματα και τα οχήματα στο τέλος του κύκλου ζωής, τους, περιλαμβανομένων των κατασκευαστικών τους στοιχείων και των υλικών. // Η παρούσα οδηγία καλύπτει τα οχήματα και τα οχήματα στο τέλος του κύκλου ζωής, τους, περιλαμβανομένων των κατασκευαστικών τους στοιχείων και των υλικών. Αυτό ισχύει ανεξαρτήτως του τρόπου με τον οποίο το όχημα συντηρήθηκε ή επισκευάσθηκε κατά τη διάρκεια της χρησιμοποιήσεώς του και επίσης ανεξαρτήτως του εάν το όχημα φέρει κατασκευαστικά στοιχεία που χορηγήθηκαν από τον κατασκευαστή ή άλλα κατασκευαστικά στοιχεία, των οποίων η τοποθέτηση ως ανταλλακτικών ή μεταγενέστερου εξοπλισμού ανταποκρίνεται στις σχετικές κοινοτικές ή εθνικές διατάξεις.

Αρθρο 5 παράγραφος 3

Τα κράτη μέλη δημιουργούν σύστημα, σύμφωνα με το οποίο το πιστοποιητικό καταστροφής αποτελεί προϋπόθεση για την αποταξινόμηση του οχήματος. Το πιστοποιητικό αυτό χορηγείται στον κάτοχο ή/και ιδιοκτήτη, όταν το όχημα στο τέλος του κύκλου ζωής του μεταφέρεται σε εγκατάσταση επεξεργασίας. Πιστοποιητικό καταστροφής μπορούν να εκδίδουν μόνον οι εγκαταστάσεις επεξεργασίας οι οποίες έχουν λάβει άδεια σύμφωνα με το άρθρο 6.

Μπορεί να είναι δυνατή η προσωρινή αποταξινόμηση, χωρίς την έκδοση του εν λόγω πιστοποιητικού.

// Τα κράτη μέλη δημιουργούν σύστημα, σύμφωνα με το οποίο το πιστοποιητικό καταστροφής αποτελεί προϋπόθεση για την αποταξινόμηση του οχήματος. Το πιστοποιητικό αυτό χορηγείται στον κάτοχο ή/και ιδιοκτήτη, όταν το όχημα στο τέλος του κύκλου ζωής του μεταφέρεται σε εγκατάσταση επεξεργασίας, κέντρο συλλογής ή σε κατασκευαστή. Πιστοποιητικό καταστροφής μπορούν να εκδίδουν μόνον οι εγκαταστάσεις επεξεργασίας ή τα κέντρα συλλογής και οι κατασκευαστές που έχουν λάβει άδεια σύμφωνα με το άρθρο 6.

Μπορεί να είναι δυνατή η προσωρινή αποταξινόμηση, χωρίς την έκδοση του εν λόγω πιστοποιητικού, όταν αποδεικνύεται κατάλληλη και οικολογική αποθήκευση.

Αρθρο 6 παράγραφος 2

Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οποιαδήποτε εγκατάσταση ή εταιρεία η οποία διεξάγει εργασίες επεξεργασίας, λαμβάνει άδεια από τις αρμόδιες αρχές, σύμφωνα με τα άρθρα 9 και 10 της οδηγίας 75/442/ΕΟΚ. Η εξαίρεση από την απαίτηση αδείας η οποία αναφέρεται στο άρθρο 11 παράγραφος 1 της εν λόγω οδηγίας δεν ισχύει για εργασίες που αφορούν οχήματα στο τέλος του κύκλου ζωής τους, τα οποία καλύπτονται από την παρούσα οδηγία. // Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οι εταιρείες που συλλέγουν οχήματα στο τέλος του κύκλου ζωής τους, ακόμη και στην περίπτωση που δεν προβαίνουν σε επεξεργασία (κέντρα συλλογής), πρέπει να έχουν δηλωθεί επισήμως στις αρμόδιες αρχές. Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οι εγκαταστάσεις επεξεργασίας οχημάτων στο τέλος του κύκλου ζωής τους καθώς και εταιρείες που προβαίνουν σε επεξεργασία οχημάτων στο τέλος του κύκλου ζωής τους λαμβάνουν άδεια από τις αρμόδιες αρχές, σύμφωνα με τα άρθρα 9 και 10 της οδηγίας 75/442/ΕΟΚ και υπόκεινται σε τακτικό έλεγχο σύμφωνα με το άρθρο 13 της οδηγίας 74/442/ΕΟΚ. Η εξαίρεση από την απαίτηση αδείας η οποία αναφέρεται στο άρθρο 11 παράγραφος 1 της οδηγίας αυτής δεν ισχύει για εργασίες επεξεργασίας οχημάτων στο τέλος του κύκλου ζωής τουςτα οποία καλύπτονται από την παρούσα οδηγία

Αρθρο 6 παράγραφος 3 εισαγωγική πρόταση

Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οποιαδήποτε εγκατάσταση ή εταιρεία η οποία διεξάγει εργασίες επεξεργασίας πληροί τουλάχιστον τις ακόλουθες υποχρεώσεις: // Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οι εγκαταστάσεις συλλογής και/ή οι εταιρείες που διεξάγουν εργασίες επεξεργασίας οχημάτων στο τέλος του κύκλου ζωής τους πληρούν τουλάχιστον τις ακόλουθες υποχρεώσεις:

Αρθρο 7 παράγραφος 1

Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι τα κατασκευαστικά στοιχεία που είναι κατάλληλα για επαναχρησιμοποίηση επαναχρησιμοποιούνται, τα κατασκευαστικά στοιχεία τα οποία δεν μπορούν να επαναχρησιμοποιηθούν ανακτώνται και ότι δίδεται προτεραιότητα στην ανακύκλωση, όταν είναι περιβαλλοντικά εφαρμόσιμη, με πάσα επιφύλαξη προς τις απαιτήσεις ασφαλείας. // Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι επαναχρησιμοποιούνται τα κατασκευαστικά στοιχεία που είναι κατάλληλα για επαναχρησιμοποίηση, ότι ανακτώνται τα κατασκευαστικά στοιχεία τα οποία δεν μπορούν να επαναχρησιμοποιηθούν και ότι δίδεται προτεραιότητα στην ανακύκλωση όταν είναι περιβαλλοντικά εφαρμόσιμη, με πάσα επιφύλαξη προς τις απαιτήσεις ασφαλείας των οχημάτων καθώς και τις περιβαλλοντικές απαιτήσεις, ιδίως όσον αφορά την εκπομπή καυσαερίων και θορύβου.

Οι παραγωγοί κατασκευαστικών στοιχείων υποχρεούνται να διαθέτουν τις απαραίτητες πληροφορίες όσον αφορά τη διάλυση, την αποθήκευση και τον έλεγχο των κατασκευαστικών στοιχείων στις εξουσιοδοτημένες εγκαταστάσεις επεξεργασίας.

Αρθρο 7 παράγραφος 4

Δεδομένης της ευθύνης των παραγωγών να διασφαλίσουν ότι τα οχήματα σχεδιάζονται και κατασκευάζονται κατά τρόπον ώστε να επιτρέπουν την επίτευξη από τους αρμόδιους οικονομικούς φορείς των ποσοστών επαναχρησιμοποιησης, ανακύκλωσης και ανάκτησης, όπως προβλέπονται στην παρούσα οδηγία, το Συμβούλιο, βάσει προτάσεως της Επιτροπής, πρόκειται να τροποποιήσει την οδηγία 70/156/ΕΟΚ, ούτως ώστε οχήματα που έχουν διατεθεί στην αγορά μετά την 1η Ιανουαρίου 2005, να είναι επαναχρησιμοποιήσιμα ή/και ανακυκλώσιμα τουλάχιστον κατά 85% κατά βάρος ανά όχημα και επαναχρησιμοποιήσιμα ή/και ανακτήσιμα τουλάχιστον κατά 95% κατά βάρος ανά όχημα. Προς το σκοπό αυτό, η Επιτροπή θα προωθήσει, ως ενδείκνυται, την προετοιμασία ευρωπαϊκών προτύπων σχετικά με τη δυνατότητα διάλυσης ανάκτησης και ανακύκλωσης των οχημάτων. // Δεδομένης της ευθύνης ιδίως των παραγωγών να διασφαλίσουν ότι τα οχήματα σχεδιάζονται και κατασκευάζονται κατά τρόπον ώστε να επιτρέπουν την επίτευξη από τους αρμόδιους οικονομικούς φορείς των ποσοστών επαναχρησιμοποιησης, ανακύκλωσης και ανάκτησης, όπως προβλέπονται στην παρούσα οδηγία, το Συμβούλιο και το Ευρωπαϊκό Κοινοβούλιο, βάσει προτάσεως της Επιτροπής, πρόκειται να τροποποιήσουν την οδηγία 70/156/ΕΟΚ, ούτως ώστε οχήματα που έχουν λάβει έγκριση τύπου σύμφωνα με την οδηγία αυτή μετά την 1η Ιανουαρίου 2005, να είναι επαναχρησιμοποιήσιμα ή/και ανακυκλώσιμα τουλάχιστον κατά 85% κατά βάρος ανά όχημα και επαναχρησιμοποιήσιμα ή/και ανακτήσιμα τουλάχιστον κατά 95% κατά βάρος ανά όχημα. Προς το σκοπό αυτό, η Επιτροπή θα προωθήσει την προετοιμασία ευρωπαϊκών προτύπων σχετικά με τη δυνατότητα διάλυσης ανάκτησης και ανακύκλωσης των οχημάτων.

Αρθρο 8, τίτλος

Πρότυπα κωδικοποίησης/εγχειρίδια διάλυσης // Πρότυπα κωδικοποίησης/ πληροφορίες διάλυσης

Αρθρο 8 παράγραφος 3

Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οι παραγωγοί παρέχουν, μέχρι την 31η Δεκεμβρίου 1999 το αργότερο, εγχειρίδια διάλυσης τα οποία, στο βαθμό που απαιτείται από τις εγκαταστάσεις επεξεργασίας προκειμένου να συμμορφώνονται με τις διατάξεις της παρούσας οδηγίας, προσδιορίζουν τα διάφορα κατασκευαστικά στοιχεία και υλικά του οχήματος, καθώς και τα σημεία όπου ευρίσκονται όλες οι επικίνδυνες ουσίες στα οχήματα. // Τα κράτη μέλη λαμβάνουν τα απαραίτητα μέτρα προκειμένου να διασφαλίζουν ότι οι παραγωγοί παρέχουν, μέχρι την 31η Δεκεμβρίου 1999 το αργότερο, πληροφορίες διάλυσης οι οποίες στο βαθμό που απαιτείται από τις εγκαταστάσεις επεξεργασίας προκειμένου να συμμορφώνονται με τις διατάξεις της παρούσας οδηγίας, προσδιορίζουν τα διάφορα κατασκευαστικά στοιχεία και υλικά του οχήματος, καθώς και τα σημεία όπου ευρίσκονται όλες οι επικίνδυνες ουσίες στα οχήματα.

Αρθρο 9, παράγραφος 2

Τα κράτη μέλη απαιτούν από τους παραγωγούς να δημοσιεύουν πληροφορίες σχετικά με τα ποσοστά επαναχρησιμοποίησης, ανακύκλωσης και ανάκτησης που επετεύχθησαν κατά το προηγούμενο έτος για τα οχήματά τους και τα κατασκευαστικά τους στοιχεία. Οι πληροφορίες αυτές επαληθεύονται από τα κράτη μέλη και τίθενται στη διάθεση εκάστου δυνητικού αγοραστή οχημάτων. // Τα κράτη μέλη δημοσιεύουν πληροφορίες σχετικά με τα ποσοστά επαναχρησιμοποίησης, ανακύκλωσης και ανάκτησης που επετεύχθησαν κατά το προηγούμενο έτος για τα οχήματα και τα κατασκευαστικά στοιχεία. Οι πληροφορίες αυτές διαβιβάζονται από τους κατασκευαστές και τις εταιρίες διάλυσης και επαληθεύονται από τα κράτη μέλη και τίθενται στη διάθεση εκάστου δυνητικού αγοραστή οχημάτων

Αρθρο 11, παράγραφος 1, πρώτο εδάφιο

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία από την 31η Μαρτίου 1999. Πληροφορούν αμέσως την Επιτροπή σχετικά. // Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία από την 30η Ιουνίου 2001. Πληροφορούν αμέσως την Επιτροπή σχετικά.

Αρθρο 13, δεύτερο εδάφιο

Το άρθρο 5 παράγραφος 4 εφαρμόζεται από την 1η Ιανουαρίου 2003. // Διαγράφεται

Παράρτημα

Παράρτημα: Τεχνικές απαιτήσεις σύμφωνα με το άρθρο 6 παράγραφος 1

1. Τοποθεσίες αποθήκευσης (περιλαμβανομένης προσωρινής αποθήκευσης) των οχημάτων στο τέλος του κύκλου ζωής τους πριν από την επεξεργασία τους:

- // Αδιαπέρατες επιφάνειες για κατάλληλους χώρους με πρόβλεψη εγκαταστάσεων συλλογής διαρροών, δοχείων μετάγγισης και μέσων καθαρισμού-απολίπανσης.

- // Εξοπλισμός για την επεξεργασία υδάτων, περιλαμβανομένων των ομβρίων υδάτων, σε συμμόρφωση με κανονισμούς που αφορούν την υγεία και το περιβάλλον.

2. Τοποθεσίες επεξεργασίας:

- // Αδιαπέρατες επιφάνειες για κατάλληλους χώρους, με πρόβλεψη εγκαταστάσεων συλλογής διαρροών, δοχείων μετάγγισης και μέσων καθαρισμού-απολίπανσης.

- // Κατάλληλη αποθήκευση για εξαρτήματα τα οποία έχουν αποσυναρμολογηθεί, περιλαμβανομένης της αδιαπέρατης αποθήκευσης για εξαρτήματα που έχουν μολυνθεί από έλαια.

- // Κατάλληλα κιβώτια αποθήκευσης μπαταριών (με εξουδετέρωση ηλεκτρολυτών επί τόπου ή αλλού), φίλτρων ελαίου και πυκνωτών που περιέχουν PCB/PCT.

- // Κατάλληλα δοχεία αποθήκευσης υγρών από οχήματα στο τέλος του κύκλου ζωής τους: καυσίμων, ελαίου κινητήρος, ελαίου κιβωτίου ταχυτήτων, ελαίου διαφορικού, υδραυλικού ελαίου, υγρών ψύξεως, αντιψυκτικών, υγρών φρένων, οξέων μπαταρίας, υγρών συστημάτων κλιματισμού και οποιουδήποτε άλλου υγρού που υπάρχει σε όχημα στο τέλος του κύκλου ζωής του.

- // Κατάλληλη αποθήκευση μεταχειρισμένων ελαστικών, περιλαμβανομένης της πρόληψης κινδύνων πυρκαγιάς και υπερβολικής στοίβαξης.

- // Εξοπλισμός για την επεξεργασία υδάτων, περιλαμβανομένων των ομβρίων υδάτων, σε συμμόρφωση με κανονισμούς σχετικούς με την υγεία και το περιβάλλον. // Παράρτημα: Τεχνικές απαιτήσεις σύμφωνα με το άρθρο 6 παράγραφος 1

1. Τοποθεσίες αποθήκευσης (περιλαμβανομένης προσωρινής αποθήκευσης) των οχημάτων στο τέλος του κύκλου ζωής τους πριν από την επεξεργασία τους:

- // Αδιαπέρατες επιφάνειες για κατάλληλους χώρους με πρόβλεψη εγκαταστάσεων συλλογής διαρροών, δοχείων μετάγγισης και μέσων καθαρισμού-απολίπανσης.

- // Εξοπλισμός για την επεξεργασία υδάτων, περιλαμβανομένων των ομβρίων υδάτων, σε συμμόρφωση με κανονισμούς που αφορούν την υγεία και το περιβάλλον, και ειδικότερα διαχωριστήρες ελαφρών διαρροών για την απομάκρυνση υδάτων από μη σκεπασμένες επιφάνειες.

1α. Τα οχήματα στο τέλος του κύκλου ζωής τους πρέπει, πριν από την αφαίρεση των υγρών και τη διάλυσή τους, να αποθηκεύονται κατά τέτοιο τρόπο ώστε να αποτρέπεται η διαρροή υγρών καθώς και η καταστροφή των κατασκευαστικών στοιχείων που περιέχουν υγρά(όπως κυκλώματα φρένων, δεξαμενή ελαίου) και των κατασκευαστικών στοιχείων που μπορούν να αποσυναρμολογηθούν.

2. Τοποθεσίες επεξεργασίας:

- // Αδιαπέρατες επιφάνειες για κατάλληλους χώρους, με πρόβλεψη εγκαταστάσεων συλλογής διαρροών, δοχείων μετάγγισης και μέσων καθαρισμού-απολίπανσης.

- // Κατάλληλη αποθήκευση για εξαρτήματα τα οποία έχουν αποσυναρμολογηθεί, περιλαμβανομένης της αδιαπέρατης αποθήκευσης για εξαρτήματα που έχουν μολυνθεί από έλαια.

- // Κατάλληλα κιβώτια αποθήκευσης μπαταριών (με εξουδετέρωση ηλεκτρολυτών επί τόπου ή αλλού), φίλτρων ελαίου και συμπυκνωτών που περιέχουν PCB/PCT και άλλων στοιχείων που μπορούν να προκαλέσουν μόλυνση του περιβάλλοντος.

- // Κατάλληλα δοχεία αποθήκευσης υγρών από οχήματα στο τέλος του κύκλου ζωής τους: καυσίμων, ελαίου κινητήρος, ελαίου κιβωτίου ταχυτήτων, ελαίου διαφορικού, υδραυλικού ελαίου, υγρών ψύξεως, αντιψυκτικών, υγρών φρένων, οξέων μπαταρίας, υγρών συστημάτων κλιματισμού και οποιουδήποτε άλλου υγρού που υπάρχει σε όχημα στο τέλος του κύκλου ζωής του.

- // Κατάλληλη αποθήκευση μεταχειρισμένων ελαστικών, περιλαμβανομένης της πρόληψης κινδύνων πυρκαγιάς και υπερβολικής στοίβαξης.

- // Εξοπλισμός για την επεξεργασία υδάτων, περιλαμβανομένων των ομβρίων υδάτων, σε συμμόρφωση με κανονισμούς σχετικούς με την υγεία και το περιβάλλον,και ειδικότερα διαχωριστήρες ελαφρών διαρροών για την απομάκρυνση υδάτων από μη σκεπασμένες επιφάνειες.

2α. Εργασίες επεξεργασίας για την απομάκρυνση ρυπογόνων ουσιών από οχήματα στο τέλος του κύκλου ζωής τους:

* // αφαίρεση της μπαταρίας και των δεξαμενών υγρών

* // αφαίρεση των πυροτεχνικών κατασκευαστικών στοιχείων (π.χ. αερόσακοι)

* // αφαίρεση, ξεχωριστή συγκέντρωση και αποθήκευση καυσίμων, ελαίου κινητήρος, ελαίου κιβωτίου ταχυτήτων, ελαίου διαφορικού, υδραυλικού ελαίου, υγρών ψύξεως, αντιψυκτικών, υγρών φρένων, οξέων μπαταρίας, υγρών συστημάτων κλιματισμού.

2β) Εργασίες επεξεργασίας για την προώθηση της ανάκτησης:

* // αφαίρεση του καταλυτικού μετατροπέα

* // αφαίρεση μεταλλικών τμημάτων που περιέχουν χαλκό, αλουμίνιο και μαγνήσιο, εφόσον τα μέταλλα αυτά δεν διαχωρίζονται κατά την επακόλουθη διαδικασία τεμαχισμού

* // αφαίρεση ελαστικών και μεγάλων πλαστικών κατασκευαστικών στοιχείων (ιδίως προφυλακτήρες, πίνακες οργάνων, δεξαμενές καυσίμων)